CELEX: 62014TN0847
Language: hr
Date: 2014-12-30 00:00:00
Title: Predmet T-847/14: Tužba podnesena 30. prosinca 2014. – GHC protiv Komisije

16.2.2015   
            
            
               HR
            
            
               Službeni list Europske unije
            
            
               C 56/28
            
         Tužba podnesena 30. prosinca 2014. – GHC protiv Komisije
   (Predmet T-847/14)
   (2015/C 056/39)
   Jezik postupka: njemački
   
      Stranke
   
   
      Tužitelj: GHC Gerling, Holz & Co. Handels GmbH (Hamburg, Njemačka) (zastupnik: D. Lang, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije od 31. listopada 2014. C(2014) 7920 i kvotu dodijeljenu tužitelju za 2015. za stavljanje na tržište fluorougljikovodika u dijelu u kojem je tužitelju određena preniska referentna vrijednost i dodijeljena mu premala kvota za 2015.;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog: povreda Uredbe (EU) br. 517/2014 (1)
               
               
                           —
                        
                        
                           Tužitelj ovdje ističe da je tuženik za tužitelja odredio prenisku referentnu vrijednost i dodijelio mu premalu kvotu za 2015. Prigovara da je Komisija prilikom svojeg izračuna uzela u obzir razvoj zaliha u referentnim godinama.
                        
                     
                           —
                        
                        
                           Tužitelj tvrdi da izričaj, povijest nastanka, struktura te smisao i svrha Uredbe br. 517/2014 ne opravdavaju uzimanje u obzir razvoja stanja zaliha.
                        
                     
                           —
                        
                        
                           Tužitelj u okviru ovog tužbenog razloga ističe da godišnji razvoj stanja zaliha nije prikladan kako bi se za uvoznike i izvoznike koji nisu proizvođači utvrdila stvarna količina stavljena na tržište, nego iskrivljuje to utvrđivanje na štetu tužitelja.
                        
                     
         
               2.
            
            
               Drugi tužbeni razlog: povreda načela jednakog postupanja prema članku 20. Povelje Europske unije o temeljnim pravima
               
                           —
                        
                        
                           Tužitelj ovdje ističe da je zbog uzimanja u obzir godišnjeg razvoja stanja zaliha u referentnim godinama neopravdano stavljen u nepovoljniji položaj u odnosu na uvoznike koji su prodali svoje zalihe tijekom referentne godine i nisu skladištili nakon isteka godine.
                        
                     
                           —
                        
                        
                           Nadalje, tužitelj je kao uvoznik neopravdano stavljen u nepovoljniji položaj i u odnosu na proizvođače jer se uzimanjem u obzir razvoja godišnjih zaliha za proizvođače može točno utvrditi stvarna količina stavljena na tržište, dok je ona utvrđena iskrivljeno na štetu tužitelja.
                        
                     
         
               3.
            
            
               Treći tužbeni razlog: povreda obveza obrazlaganja prema članku 296. UFEU-a
               
                           —
                        
                        
                           Tužitelj ovdje osobito ističe da pobijana odluka ne zadovoljava zahtjeve obveze obrazlaganja, a osobito nije jasno kako su sastavljene navedene tone ekvivalenta CO2 za tužitelja.
                        
                     
         
      (1)  Uredba (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (SL L 150, str. 195.).